
AVIZ

asupra proiectului de Lege privind activitatea de meteorologie

Cu adresa nr.268 din 6 iunie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind activitatea de meteorologie.

In urma examinării, în şedinţa din data de 13 iulie 2000, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

